Når du vasker bilen, bør du sørge for å spyle kondensatoren (radiatoren som er plassert rett foran bilens vanlige radiator) og holde den ren for insekter, salt og smuss. Dersom klimaanlegget har vært avslått under den kalde årstiden, kan det oppstå vond lukt når du starter det igjen om våren. Dette kommer av at fukt og smuss har samlet seg rundt fordamperen, og det dannes bakterier.
Dette problemet kan unngås ved å få utført en AC-rengjøring, eller ved at du selv rengjør fordamperen ved å sprøyte på et spesialutviklet middel som dreper bakterier. Betjener du klimaanlegget med en manuell knapp, anbefaler vi at du kjører systemet med jevne mellomrom, selv når det er kaldt ute.